Diari Oficial de la Generalitat Valenciana


Sumari del DOGV 5637, del 12-11-2007 (2007/13642)

Bases específiques per a la provisió en propietat de cinc places d'agent de la policia local.
---------------------------------------------------------------------------------------------

### Dades del document

Número de DOGV
:   5637

Data del DOGV
:   12-11-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/13564


Data del document
:   10-10-2007

Organisme emissor
:   Ajuntament de Vinaròs

Tipus de document
:   Convocatòria

Descriptors 

:   * Vinaròs
    * administració local
    * policia
    * concurs administratiu

Bases específiques per a la provisió en propietat de cinc places d'agent de la policia local. [2007/13521]  
Per Decret d'Alcaldia de data 10 d'octubre de 2007 han estat aprovades la convocatòria i les bases per a la provisió en propietat de cinc places d'agent de la policia local, vacants en la plantilla de l'Ajuntament de Vinaròs, les quals, tot seguit es transcriuen:  
Bases per a la provisió en propietat de cinc places d'agent de la policia local, vacants en la plantilla de l'Ajuntament de Vinaròs de 2007  
1. Objecte, denominació i característiques de les places convocades  
És objecte de la present convocatòria la provisió en propietat de cinc places d'agent del cos de policia local, escala administració especial, subescala serveis especials, classe policia local i els seus auxiliars, enquadrades en l'escala bàsica, grup C, subgrup C1 de titulació, vacants en la plantilla d'aquest ajuntament, incloses en l'oferta d'ocupació pública de 2007. De les esmentades places, quatre seran proveïdes per torn lliure, mitjançant oposició, i una per torn de mobilitat, mitjançant concurs de mèrits. Si la plaça convocada per torn de mobilitat no fóra coberta, incrementarà les que hagen de ser proveïdes pel torn d'oposició lliure.  
2. Publicitat de la convocatòria  
Les presents bases es publicaran en el Butlletí Oficial de la Província de Castelló i l'extracte d'aquestes en el Diari Oficial de la Comunitat Valenciana i en el Boletín Oficial del Estado. Així mateix es comunicarà el text íntegre a l'Institut Valencià de Seguretat Pública de la Generalitat valenciana, en els termes establits en la legislació de règim local i de coordinació de les policies locals de la Comunitat Valenciana.  
3. Condicions dels aspirants  
3.1 Requisits per al torn lliure:  
Per a ser admesos en la realització de les proves selectives els aspirants hauran de reunir els següents requisits, referits al dia en què finalitze el termini de presentació d'instàncies:  
a) Tindre la nacionalitat espanyola.   
b) Estar en possessió del títol de Batxillerat Superior o equivalent o complides les condicions per a obtenir-lo en la data en què finalitze el termini de presentació d'instàncies.   
c) No patir malaltia o cap defecte físic que impedisca l'exercici de les funcions, d'acord amb els quadres d'exclusions mèdiques que es determinen en aquestes bases i tindre una estatura mínima d'1,65 metres els homes i 1,60 metres les dones.  
d) Tindre complits 18 anys, sense excedir l'edat de 30. Només als efectes de l'edat màxima, es compensarà el límit amb els serveis prestats anteriorment a l'administració local com a policia local o auxiliar de policia local.  
e) No haver sigut separat per mitjà d'expedient disciplinari del servei de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
3.2 Requisits per al torn de mobilitat:  
Per a participar en els concursos de mobilitat s'hauran de reunir els següents requisits, referits al dia en què finalitze el termini d'admissió de sol·licituds:  
a) Ser funcionari de carrera de la categoria que es convoca, integrat en la subescala de serveis especials, classe policia local i els seus auxiliars, de qualsevol dels municipis de la Comunitat Valenciana.  
b) Haver estat, almenys, dos anys com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir malaltia ni cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que es determinen en aquestes bases.  
e) No trobar-se suspés, ni inhabilitat en ferm, per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de tal aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servei d'urgència o emergències.  
4. Presentació d'instàncies i documentació annexa  
Les instàncies en què se sol·licite prendre part en la present convocatòria es dirigiran a l'alcalde president de l'Ajuntament de Vinaròs i es presentaran en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, es podrà fer ús del model d'instància que figura en aquestes bases com annex I. El termini de presentació d'instàncies és de 20 dies naturals comptadors a partir de l'endemà de la publicació de l'extracte d'aquesta convocatòria en el Boletín Oficial del Estado. En les instàncies els aspirants hauran de manifestar que reuneixen tots i cada un dels requisits exigits en aquestes bases i que es comprometen a prestar el preceptiu jurament o promesa, indicant a més si concorren per torn lliure o per torn de mobilitat.  
A les instàncies s'acompanyarà:  
a) Fotocòpia compulsada del DNI.  
b) Resguard de l'ingrés bancari realitzat en el compte de l'Ajuntament de Vinaròs de la Caixa Rural de Vinaròs, número de compte 3174 5899 93 6582508426, que s'efectuarà directament o per transferència, de l'import dels drets d'examen, que es fixen en 12,02 €. Podrà acompanyar-se, si és el cas, resguard del gir postal de l'abonament. En el resguard haurà de fer-se constar la convocatòria a què correspon l'ingrés. Els citats drets d'examen només seran tornats als qui no siguen admesos en el procediment selectiu per falta d'algun dels requisits exigits per a prendre-hi part.   
c) En el cas del torn de mobilitat haurà d'adjuntar-se la documentació, degudament compulsada, acreditativa dels mèrits al·legats per l'aspirant. La dita documentació haurà d'acompanyar-se a la instància de sol·licitud d'admissió al concurs en sobre tancat que podrà ser lacrat. No es tindrà en compte cap mèrit que no s'acredite en el moment de presentació de les instàncies. La documentació es tornarà als aspirants que no siguen seleccionats, una vegada ferma la resolució del procés de selecció.  
5. Admissió d'aspirants  
Per a ser admesos a les proves selectives, és necessari que els aspirants manifesten en la instància que reuneixen totes i cada una de les condicions exigides en aquestes bases, referides a la data de finalització del termini de presentació d'instàncies, que hagen abonat els drets d'examen, i aportat una còpia compulsada del DNI.  
Expirat el termini de presentació d'instàncies, mitjançant una resolució de l'Alcaldia que serà dictada en el termini màxim d'un mes, es farà pública la llista d'aspirants admesos i exclosos dels diferents torns en el Butlletí Oficial de la Província de Castelló i en el tauler d'anuncis de l'Ajuntament. Es concedirà un termini de 10 dies hàbils als efectes de formular reclamacions i esmenar els defectes que hagen motivat l'exclusió i serà l'Alcaldia qui resoldrà les reclamacions formulades. Si transcorregut aquest termini no es formula cap reclamació, s'entendran definitives les llistes.  
En el concurs de mèrits per al torn de mobilitat es publicarà igualment la llista d'aspirants admesos i exclosos, així com les causes d'exclusió.  
En la resolució per la qual s'aproven les llistes, es determinarà el lloc, data i hora del primer exercici de l'oposició per al torn lliure i de la celebració de la fase de concurs per al torn de mobilitat, així com la composició nominal del tribunal.   
6. Tribunal qualificador  
El tribunal qualificador estarà integrat pels següents membres, tots ells amb veu i vot:  
President: un funcionari de la corporació, designat pel president de la corporació.  
Vocals:  
- Un funcionari designat per la Direcció General de la Generalitat Valenciana competent en matèria de policia local.  
- Un funcionari designat per la Direcció General de la Generalitat Valenciana competent en matèria d'administració local.  
- El cap del Cos de la Policia Local de Vinaròs o un funcionari de la corporació d'igual o superior categoria, preferentment pertanyent al Cos de la Policia Local.   
Dos funcionaris de la corporació, designats pel president de la corporació.  
Secretari: el de la corporació o funcionari en qui delegue, que actuarà a més com a vocal.  
La composició del tribunal inclourà la dels respectius suplents.  
La pertinença als òrgans de selecció és a títol individual i no es pot dur a terme en representació o per compte de ningú.  
Podran nomenar-se assessors del tribunal per a les proves psicotècniques, mèdiques i d'aptitud física. El nomenament haurà de fer-se públic amb el del tribunal.  
Els vocals del tribunal posseiran igual o superior titulació acadèmica que l'exigida per als llocs de treball oferits.  
El tribunal no podrà constituir-se ni actuar sense l'assistència de la meitat més un dels seus membres, titulars o suplents.  
Els membres del tribunal podran abstindre's o ser recusats, quan concórreguen les causes previstes legalment, de conformitat amb el que disposen els articles 28 i 29 de la Llei de Règim Jurídic de les Administracions Públiques i Procediment Administratiu Comú.  
De conformitat amb el que preveu l'article 26 de la Llei de Règim Jurídic de les Administracions Públiques i Procediment Administratiu Comú, els tribunals, a partir de la seua constitució, per a actuar vàlidament requeriran la presència de la majoria dels seus membres, titulars o suplents, inclosos el president i el secretari.  
Els acords del Tribunal podran ser impugnats pels interessats en els supòsits i en la forma previstos en la Llei 30/1992, de 26 de novembre. El tribunal continuarà constituït fins que es resolguen les reclamacions plantejades o els dubtes que poguera suscitar el procediment selectiu.  
7. Inici i desenvolupament de les proves selectives  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament, s'iniciarà per la lletra que resulte en l'últim sorteig per determinar l'ordre d'actuació dels aspirants en les proves selectives d'ingrés en l'administració del Govern Valencià.  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament la pèrdua del seu dret a participar en el procés selectiu, per la qual cosa en quedarà exclòs.  
El tribunal podrà requerir als aspirants, en qualsevol moment, que acrediten la seua identitat, per la qual cosa hauran d'anar proveïts del document nacional d'identitat.  
Prèviament a la realització de les proves selectives del torn lliure, a excepció de la prova psicotècnica del primer exercici que realitzaran conjuntament els aspirants d'ambdós torns, s'haurà realitzat i resolt el concurs corresponent al torn de mobilitat.  
Una vegada començades les proves, no serà necessària la publicació dels successius anuncis de celebració i resultats dels restants exercicis o de qualsevol decisió que adopte el tribunal que hagen de conéixer els aspirants, i serà suficient amb la publicació en els taulers d'anuncis de l'Ajuntament.   
La crida per a la sessió següent d'un mateix exercici haurà de realitzar-se amb un termini mínim d'antelació de 12 hores mentre que la convocatòria per a un exercici distint haurà de respectar un termini mínim de 48 hores.  
8. Desenvolupament del procés selectiu   
8.1 Torn lliure. Oposició   
Amb caràcter previ a l'inici de les proves, de manera preceptiva, els aspirants que accedisquen per torn lliure aportaran en la primera crida del tribunal un certificat mèdic oficial en què es faça constar expressament el següent:   
«El Sr. /La Sra. .................., disposa de capacitat per a concórrer a les proves físiques exigides en les bases per a la provisió en propietat de cinc places d'agent de la policia local, vacants en la plantilla de l'Ajuntament de Vinaròs de 2007, i no es troba impedit o incapacitat per a l'accés a la funció pública».   
La falta de presentació d'aquest certificat exclourà els aspirants de participar en el procés de selecció que es convoca.  
L'oposició constarà de les següents proves i exercicis:  
Primer exercici. Obligatori i eliminatori. Constarà de dues fases:  
Primera fase. Mesurament d'estatura. La qualificació serà d'apte o no apte.  
Segona fase: Prova psicotècnica.   
Consistirà a superar els exercicis o proves psicotècniques aptitudinals i de personalitat (amb inclusió de tests psicotècnics i entrevista personal) que es determinen en l'annex III de l'Ordre de 23 de novembre de 2005 de la conselleria de Justícia, Interior i Administracions Públiques, per les quals s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.   
La qualificació de l'exercici serà d'apte o no apte.  
La superació de dites proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la realització, i eximirà durant aquest període l'aspirant de tornar realitzar-les.  
Segon exercici. Proves físiques. Obligatori i eliminatori.  
Consistiran a superar proves d'aptitud física que posen de manifest la capacitat per a l'exercici del lloc de treball, el contingut i les marques mínimes de les quals seran, almenys, les següents:  
Natació, 50 metres: homes, 57 segons; dones, 1 minut.  
Escalada de corda amb presa de peus: homes, 4 metres; dones, 3 metres.  
Salt de llargada amb carrera: homes, 4 metres; dones, 3'80 metres.  
Salt d'alçada: homes: 1,10 metres; dones, 1 metre.  
Carrera de velocitat de 60 metres: homes, 10 segons; dones, 12 segons.  
Carrera de resistència de 1.000 metres: homes, 4 minuts; dones, 4 minuts 10 segons.  
La qualificació d'aquest exercici serà d'apte o no apte. Per a ser qualificat com a apte s'han de superar com a mínim quatre de les proves, de les quals una haurà de ser necessàriament la natació.  
Tercer exercici. Qüestionari. Obligatori i eliminatori.  
Consistirà a contestar correctament per escrit, un qüestionari d'un mínim de 50 i un màxim de 75 preguntes, amb quatre respostes alternatives de les quals només una és la correcta, en un temps màxim d'1 hora i 30 minuts, sobre els temes relacionats en els grups primer a quart, ambdós inclusivament, del temari que s'inclou com a annex II d'aquestes bases. Per a la correcció d'aquesta prova es tindran en compte les respostes errònies aplicant la fórmula següent:  
A - (E/n ?1) x 10  
 N  
On: A= encerts; E= errors; n= nombre de respostes alternatives per pregunta; N= nombre de preguntes.  
La qualificació d'aquest exercici serà de 0 a 10 punts i s'ha d'obtindre una qualificació de 5 punts per a superar-lo.  
Quart exercici. Desenvolupament del temari. Obligatori i eliminatori.   
Consistirà a desenvolupar per escrit durant un temps màxim d'una hora i trenta minuts i un mínim d'una hora, dos temes triats per l'aspirant d'entre quatre extrets per sorteig de tots els temes dels grups primer a quart, ambdós inclusivament, que componen el temari que figuren com a annex II. Els temes seran llegits en sessió pública davant del tribunal, que podrà formular les preguntes o aclariments que jutge oportuns. Es valorarà la claredat d'idees i el coneixement sobre els temes exposats.  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
Cinquè exercici. Temes locals. Obligatori i no eliminatori.   
Consistirà en l'exposició per escrit d'un tema dels que componen el grup quint del temari que figura com annex II, en un temps màxim d'1 hora i un mínim de 45 minuts, en què es valoraran els coneixements exposats, la claredat en l'exposició, neteja, redacció i ortografia, que el llegirà l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
La qualificació d'aquest exercici serà de 0 a 5 punts.  
Sisé exercici. Coneixements de valencià. Obligatori i no eliminatori.   
Consistirà a traduir del valencià al castellà i viceversa, un text proposat pel tribunal, en un temps a determinar.  
L'exercici es qualificarà de 0 a 4 punts i no serà eliminatori.  
Seté exercici. Informàtica. Obligatori i no eliminatori.  
Consistirà a introduir a l'ordinador, utilitzant el processador de textos Word, un text proposat pel tribunal, en un temps a determinar.  
L'exercici es qualificarà de 0 a 4 punts i no serà eliminatori.  
Vuité exercici. Reconeixement mèdic. Obligatori i eliminatori.   
Consistirà a superar un reconeixement mèdic, en el qual es tindrà en compte el quadre d'exclusions mèdiques contingudes en l'annex II de l'Ordre de 23 de novembre de 2005, de la conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.   
La superació d'aquesta prova, homologada expressament per l'Institut Valencià de Seguretat Pública, tindrà una validesa d'un any des de la realització, i quedaran exempts de realitzar-la aquells que, en dit període, l'hagen superat, sempre que no s'hagen produït malalties que, a judici del tribunal mèdic, justifiquen tornar-les a passar.  
La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció. Es rebutjaran, a aquests efectes, totes les puntuacions màximes i mínimes entre les quals existisca una diferència de 4 punts o més, i si s'escau, servirà com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.  
La puntuació total de cada opositor serà la suma aritmètica de les puntuacions obtingudes en els diferents exercicis.  
8.2 Torn de mobilitat. Concurs de mèrits   
El concurs per a cobrir la plaça per torn de mobilitat s'ajustarà a les normes següents:   
a) Els mèrits al·legats i qualsevol altra dada que s'aporte hauran d'estar referits a la data de finalització del termini per a presentació d'instàncies.   
b) Una vegada transcorregut el termini de presentació d'instàncies, aquestes seran vinculants per al peticionari i els destins adjudicats seran irrenunciables, excepte quan, abans de finalitzar el termini de presa de possessió, s'haguera obtingut un altre destí per convocatòria pública i en aquest cas haurà de comunicar-se tal circumstància a l'Ajuntament convocant de la plaça oferida i adjudicada.   
c) En qualsevol moment del procés d'adjudicació podrà demanar-se formalment als interessats els aclariments o, si escau, la documentació addicional que s'estime necessària per a la comprovació dels mèrits o dades al·legats, així com aquells altres que es consideren necessaris per a una correcta valoració.  
d) Prèviament a la valoració dels mèrits al·legats, els aspirants hauran de superar un reconeixement psicotècnic i mèdic, d'acord amb els criteris i barems establits en l'annex II, apartat B (quadre d'exclusions mèdiques) i annex III, apartats A, B i C.2 (barem de reconeixement psicotècnic) de l'Ordre de 23 de novembre de 2005, de la conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. Tant la prova psicotècnica com el reconeixement mèdic seran eliminatoris, amb la qualificació d'apte i no apte.  
e) La prova psicotècnica es realitzarà en la mateixa data que es determine per als aspirants del torn lliure. Per a les proves mèdiques seran convocats per mitjà de crida que es comunicarà individualment als aspirants i es publicarà en el tauler d'anuncis de l'Ajuntament. En cas de superar les proves psicotècniques i mèdiques, es procedirà a la valoració dels mèrits, d'acord amb el barem que estableix l'Ordre de 23 de novembre de 2005, de la conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat. Així mateix, si el tribunal ho estima oportú, podrà convocar als aspirants del torn de mobilitat que hagen obtingut almenys 10 punts a una entrevista personal. Aquesta valorarà l'aptitud, eficàcia, iniciativa i experiència professional del concursant. La valoració màxima d'aquest apartat serà de 20 punts.  
f) L'ordre de prioritat per a l'adjudicació de les places convocades el determinarà la major puntuació total obtinguda, vistos els mèrits al·legats i inclosa la entrevista personal. En cas d'igualtat, es resoldrà en atenció a la major puntuació obtinguda en l'apartat de valoració de la formació i si persisteix, caldrà ajustar-se a la data d'ingrés en els cossos de policia local de la Comunitat Valenciana, i s'adjudicarà el lloc al sol·licitant de major antiguitat.   
9. Relació d'aprovats i creació de borsa de treball   
El nombre d'aspirants aprovats en el procés selectiu no podrà excedir el nombre de places convocades, a les quals podrien agregar-se les vacants que s'hagueren produït fins a la seua celebració, dins dels límits establits legalment.  
El tribunal formularà proposta a la corporació dels aspirants que, havent superat el procés selectiu, i prèvia presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública, per a seguir el curs de formació teoricopràctic de caràcter selectiu.   
Quan algun o alguns dels aspirants aprovats renunciaren a continuar el procés de selecció o en siguen exclosos per no tindre algun dels requisits exigits, no presentar la documentació, o per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'aprovats, del mateix nombre que el d'exclosos per les anteriors causes, sempre que hagen superat les proves selectives i pel mateix ordre que resulte d'aquelles, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si s'escau, pogueren haver incorregut.  
Els aspirants que pel torn lliure que hagen superat almenys els tres primers exercicis passaran a formar part de la borsa de treball destinada a cobrir de manera interina les vacants que es produïsquen i/o reforçar el servei de policia local durant els períodes en què siga necessari.  
A l'efecte de constitució de la borsa els aspirants s'ordenaran segons el nombre d'exercicis superats i la puntuació total obtinguda.   
La borsa de treball així constituïda deixarà sense efecte les constituïdes amb anterioritat.  
10. Curs selectiu  
Els aspirants que hagen sigut declarats aprovats en la fase d'oposició, prèvia presentació de la documentació exigida en aquestes bases, hauran de superar en l'Institut Valencià de Seguretat Pública un curs de formació teoricopràctic de caràcter selectiu.   
El curs selectiu constarà de dues fases: una, de formació i selecció en l'Institut Valencià de Seguretat Pública, amb una duració de 700 hores lectives; i una altra, de pràctiques, que es realitzaran en el municipi de Vinaròs, amb una duració de dos mesos.  
Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local en els municipis de la Comunitat Valenciana, quedaran exempts de realitzar-lo, si no hagueren transcorregut més de quatre anys des de la data de realització i superació i no se n'haguera alterat substancialment el contingut.  
La qualificació del curs, tant del període teoricopràctic com de les pràctiques correspondrà a l'Institut Valencià de Seguretat Pública, i la valoració es realitzarà en base a criteris objectius que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant del professorat i resta d'alumnes i tots aquells aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.  
Durant la realització del curs teoricopràctic els aspirants seran nomenats funcionaris en pràctiques de l'Ajuntament de Vinaròs, amb els drets inherents a tal situació i percebran a càrrec de l'Ajuntament únicament les retribucions íntegres del lloc al qual aspira.   
11. Presentació de documents  
Els aspirants proposats pel tribunal hauran de presentar davant de l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en aquestes bases:  
Declaració de no haver sigut separat, per expedient disciplinari, de qualsevol administració o ocupació pública, així com de no trobar-se inhabilitat penalment per a l'exercici de funcions públiques.   
Declaració de no trobar-se sotmés en causa d'incompatibilitat o incapacitat.  
Original o fotocòpia compulsada del títol acadèmic exigible segons la corresponent convocatòria.  
Fotocòpia compulsada dels permisos de conducció.  
Fotocòpia compulsada del DNI  
Certificat acreditatiu de no patir malaltia o defecte físic que impedisca el normal exercici de la funció a exercir.  
Quedaran exempts de presentar tots o alguns dels anteriors documents els que ja els hagueren aportat amb anterioritat. L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtindre l'anterior nomenament. En tot cas, haurà de presentar original o còpia compulsada del seu nomenament com a funcionari de carrera i títol acadèmic exigit.   
12. Coneixements de valencià  
L'acreditació dels coneixements de valencià per les i els aspirants que hagen superat les proves selectives, que disposa el número 4 l'article 9 del vigent Text Refós de la Llei de la Funció Pública Valenciana, podrà realitzar-se mitjançant la presentació d'un dels següents documents:  
Títol de Batxillerat o equivalent cursat en la Comunitat Autònoma Valenciana, amb superació de les assignatures de valencià.  
Títol de l'Escola Oficial d'Idiomes corresponent al tercer curs de coneixements de valencià.  
Certificat del nivell mitjà de la Junta Qualificadora de Coneixements de Valencià.  
Aquells que no puguen acreditar els esmentats coneixements quedaran compromesos a fer-ho en el termini de dos anys, o a la realització dels cursos que amb aquesta finalitat organitze l'administració.  
13. Nomenament  
Torn lliure  
Finalitzat el curs teoricopràctic l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat amb indicació de la qualificació obtinguda als efectes del seu nomenament com a funcionaris de carrera. Igualment comunicarà la relació dels aspirants que no hagen superat el curs teoricopràctic.  
Els aspirants seran nomenats funcionaris de carrera en el termini màxim de 15 dies, comptats des de la comunicació de l'Institut Valencià de Seguretat Pública, i hauran de prendre possessió en el càrrec en el termini màxim d'un mes a comptar de l'endemà en què els siga notificat el nomenament.   
Els aspirants que no hagen superat el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques i seran nomenats novament quan s'incorporen al següent curs.   
Torn de mobilitat   
La persona nomenada cessarà, a tots els efectes, en el lloc de treball que ocupava i prendrà possessió en la plaça obtinguda dins dels 15 dies següents al moment de cessament en l'Ajuntament de procedència, que haurà d'efectuar-se dins dels cinc dies hàbils següents a la data de publicació de la resolució de concurs.  
El còmput del termini per al cessament i presa de possessió s'iniciarà quan finalitzen els permisos o llicències que, si escau, hagen sigut concedides als interessats.   
L'agent de policia que haja cursat la sol·licitud per al concurs de mobilitat està obligat a traslladar per escrit els dits permisos o llicències a l'Ajuntament convocant i aquest podrà acordar, mitjançant una resolució motivada, la suspensió del gaudi d'aquests.   
L'Ajuntament de procedència del funcionari podrà prorrogar el seu cessament per necessitats del servei per un període de temps no superior a 20 dies hàbils i comunicarà la dita pròrroga a l'Ajuntament convocant.   
14. Incidències  
El tribunal queda autoritzat per a interpretar aquestes bases i prendre els acords necessaris per al bon ordre del procés selectiu, així com per a resoldre totes les incidències que puguen produir-se.   
15. Legislació aplicable   
Aquesta convocatòria es regeix per les presents bases. En tot allò no previst, s'aplicaran la Llei 7/2007, de 12 d'abril de l'Estatut Bàsic de l'Empleat Públic, la Llei de la Generalitat Valenciana 6/1999, de 19 d'abril, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril de 2001), i Ordre d'1 de juny de 2001 (DOGV núm. 4.049, de 24 de juliol de 2001), Ordres de la conselleria de Justícia, Interior i Administracions Públiques números 13.285 i 13.287 de 23 de novembre de 2005 (DOGV núm. 5.148, de 2 de desembre de 2005); Llei 7/1985, de 2 d'abril, de Bases del Règim Local; Text Refós de la Llei de la Funció Pública Valenciana, de 24 d'octubre de 1995, Decret 33/1999, de 9 de març, del Govern Valencià, sobre selecció, provisió de llocs de treball i carrera administrativa del personal comprés en l'àmbit d'aplicació de la Llei de la Funció Pública Valenciana i la resta de legislació supletòria aplicable a l'administració local.   
16. Recursos  
Contra aquestes bases i els actes administratius definitius que se'n deriven els interessats podran interposar recurs contenciós administratiu davant el Jutjat Contenciós Administratiu de Castelló, en el termini de dos mesos a comptar des de l'endemà de la seua darrera publicació. Alternativament i de forma potestativa, es pot interposar recurs de reposició davant el mateix òrgan que l'ha dictat, en el termini d'un mes a comptar des de l'endemà de la seua darrera publicació. Sense perjudici que les persones interessades puguen interposar qualsevol altre recurs que estimen procedent.  
Annex I  
Instància per prendre part en el procés selectiu  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,amb DNI número \_\_\_\_\_\_\_\_\_\_\_\_\_\_, i amb domicili a efecte de notificacions en el C/ Av./ Pl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, núm. \_\_\_\_\_\_ pis \_\_\_\_\_\_, porta \_\_\_\_\_\_\_del municipi de \_\_\_\_\_\_\_\_\_\_\_\_\_\_\_\_\_\_, província \_\_\_\_\_\_\_\_\_\_\_\_\_\_\_, amb CP \_\_\_\_\_\_, i amb núm. de telèfon\_\_\_\_\_\_\_\_\_\_\_\_\_\_\_\_\_\_\_.  
EXPOSE:  
Que m'he assabentat de la convocatòria del procediment de selecció, per a proveir cinc places d'agent de la policia local de Vinaròs, quatre per torn lliure i una per torn de mobilitat, l'anunci de la qual ha sigut publicat en el BOE núm. \_\_\_\_\_.  
Que DECLARE, sota la meua responsabilitat, que reunisc tots i cada un dels requisits exigits en les bases específiques de la convocatòria per a proveir cinc places d'agent de la policia local de Vinaròs i que em comprometo a prestar el preceptiu jurament o promesa.   
Que adjunto a la present sol·licitud la següent documentació:  
 Fotocòpia compulsada DNI  
 Justificant pagament drets d'examen  
 En cas de concórrer pel torn de mobilitat: sobre tancat (que podrà ser lacrat) que inclou la documentació, degudament compulsada, acreditativa dels mèrits al·legats en el concurs de mèrits.  
Per tot això,  
SOL·LICITE: Participar en l'esmentat procés de selecció en el torn lliure / mobilitat.  
(Data sol·licitud i signatura)  
ILM. ALCALDE-PRESIDENT DE L'AJUNTAMENT DE VINARÒS  
Annex II  
Temari  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les Cambres. Composició, atribucions i funcionament. La funció legislativa. El poder executiu: El Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.   
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'Ajuntament Ple. La Junta de Govern Local. Òrgans consultius i participatius: les Comissions Informatives. Les Juntes de Districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.  
Tema 15. Obligacions i competències dels Ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi Policia local-ciutadà. Principis bàsics i normes d'actuació. Suports ètics. Règim disciplinari dels funcionaris de Policia Local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.   
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i sociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei orgànica reguladora del procediment d'habeas corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.   
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup IV. Policia de trànsit i circulació.  
Tema 31. El trànsit i la seguretat vial: Concepte i objectius. L'home com a element de seguretat vial. Els conductors. Els vianants. El vehicle. Les vies.   
Tema 32. La normativa sobre trànsit, circulació de vehicles de motor i seguretat vial: La Llei de Bases i el text articulat. Tipificació de les principals infraccions. Infraccions de trànsit que constitueixen delicte. El codi de circulació i els preceptes encara vigents.  
Tema 33. El Reglament General de Circulació. Estructura. Principals normes de circulació.   
Tema 34. El Reglament General de Conductors. Normes generals. Classes dels permisos de conduir i els requisits. Validesa. Equivalències.  
Tema 35. Reglament General de Vehicles. Normes generals. Categories. Les condicions tècniques. La inspecció tècnica de vehicles. L'assegurança obligatòria de responsabilitat civil. Infraccions i diligències policials.  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit. Concepte i consideracions prèvies. Les causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V  
Tema 41. Història del municipi Vinaròs. Festes i tradicions. Principals sectors econòmics.   
Tema 42. El terme municipal de Vinaròs. Guia de carrers. Principals vies de comunicació. Límits, partides.   
Tema 43. Organització i administració municipal. Ordenances locals. Ordenança de trànsit L'ordenança d'ocupació de la via pública. El Reglament de la Policia Local de Vinaròs.  
Vinaròs, 10 d'octubre de 2007.- L'alcalde: Jorge Romeu Llorach.